
CONCLUZII: 


e Zona Extinsă a Mării Negre are un 
potențial imens de dezvoltare care derivă atât 
din bogăția resurselor sale naturale, dar şi din 
poziția sa geografică, înconjurată de şase 
popoare şi fiind situată la răscruce între două 
civilizații, estică şi vestică şi între două religii, 
creştină şi islamică. 


e Motivele pentru care ZEMN este considerată 
zonă de interes geostrategic ţin şi de unele 
evenimente istorice ce pot fi considerate „lecţii 
învățate” pentru abordările viitoare, astfel, 
după Războiul Crimeii a început să fie consi- 
derată şi un nod de comunicaţii important 
între Asia şi Europa Centrală. 


Teorii geostrategice care pot viza Zona Extinsă a Mării Negre (ZEMN) 


Pentru a putea explica fenomenele geopolitice care 
se materializează în zona extinsă a Mării Negre şi 
pentru a înţelege mai uşor intenţiile actorilor importanți 
din această zonă, care din punct de vedere geostrategic 
sunt predictibile, vom face apel la câteva teorii geostra- 
tegice care se pot aplica pe spaţiul Mării Negre chiar 
dacă iniţial au fost gândite pentru alte zone de interes. 

Englezul Halford Mackinder (1861-1947), autorul 
celei mai durabile şi influente teorii geopolitice, teoria 
zonei pivot, afirma că prezentul şi viitorul relațiilor 
internaționale pot fi desluşite şi evaluate ţinând cont de 
realităţile geografice şi locaţiile de putere din spațiu. 

Analizând harta geopolitică a lumii, Halford 
Mackinder a numit Heartland (inima lumii, zona interi- 
oară sau zona pivot) zona care se întindea de la 
Hamburg la Vladivostok. 

Geopoliticianul britanic a stabilit că Heartland-ul, 
este o zonă bogată în resurse naturale şi deţine o poziţie 


cheie în ceea ce priveşte comunicarea între diferitele 
regiuni ale globului şi este formată din regiuni muntoase 
asiatice greu accesibile puterilor maritime şi bazinele 
fluviilor ce se varsă în Marea Baltică şi Marea Neagră. 
Faimosul său dicton arăta: „Cine conduce Europa de est 
comandă Heartland-ul, Cine comandă Heartland-ul, 
conduce Insulele Mondiale, Cine conduce Insulele 
Mondiale, stăpâneşte Lumea”. Insulele Mondiale erau 
Europa, Africa şi Asia, denumire justificată prin faptul 
că reprezentau cel mai întins spațiu terestru, înglobau 
cea mai mare parte din populaţia lumii şi constituiau 
aria în care se desfăşuraseră cele mai semnificative 
evoluţii din istoria umanității. 

Profesorul de drept la Universitatea Yale, de 
origine olandeză, Nicholas John Spykman (1893-1943), 
este cel care a lansat teoria țărmurilor (rimland), în 
evidentă opoziţie cu ceea ce gândea Mackinder. 
Spykman considera că, pentru a stăpâni lumea trebuie să 

urmăreşti următorii paşi: „să domini coasta pentru a 
stăpâni Eurasia şi să domini Eurasia pentru a stăpânii 
lumea”. Autorul olandez afirma că este decisiv controlul 
țărmurilor bazându-se pe faptul că, heartland-ul este 
prea vast pentru a putea fi dominat. În opoziţie, țărmul 
are numeroase căi de comunicaţie, este mult mai 
ospitalier, iar 2/3 din populaţia lumii trăieşte aici. Chiar 
dacă, la prima vedere, Spykman vine în contradicție cu 
teoria lui Mackinder, rimland nu este nimic altceva 
decât poarta de intrare spre heartland. 

Homer Lea (1876 - 1912) a fost consilier militar al 
primului preşedinte provizoriu al Chinei, Sun Yat-sen, 
şi a fost autorul a două lucrări de geostrategie. Prima, 
„The Valor of Ignorance” (1909), a prevăzut creşterea 
puterii militare şi a influenţei Japoniei în zona Pacifi- 
cului şi cea de-a doua lucrare a fost „The Day of the 
Saxon” (1912), în care Homer Lea a vorbit despre 
dezvoltarea Reich-ului German bazat pe supremaţia 
naţională şi puritatea etnică. Cele două cărţi au conţinut 
idei vizionare dar bazate pe raționamente care s-au 
materializat în timpul celui De-al Doilea Război 
Mondial. De asemenea, Homer Lea a mai încercat să 
mai scrie o a treia carte intitulată „The Swarming of the 
Slav” în care analiza acţiunile pe care le putea între- 
prinde Rusia pentru a domina Europa’, dar nu a mai 
reuşit. 

Am dorit să discutăm despre Homer Lea, pentru că 
acesta a formulat un număr de legi naturale apriorice, 
din care puteau fi deduse scopurile politice şi 
obiectivele generale ale statelor: 

1. O putere navală nu poate fi protejată doar prin 
flotă, ci şi prin controlul zonelor costale înconjurătoare; 

2. Puterea unui stat maritim nu constă în numărul şi 
puterea navelor de război, ci mai ales în capacitatea de a 
preveni superioritatea maritimă a altor state; 

3. Interesul fundamental al unui stat maritim este 
acela de a evita situaţia în care un stat continental, cu 
acces la mările libere, să dobândească o putere navală 
semnificativă?. 


Recunoscut a fi fost „the most important American 
strategist of the nineteenth century”, Alfred Thayer 
Mahan (1840-1914), amiral al marinei americane, geo- 
strateg, istoric şi profesor la Newport Naval War 
College a fost inițiatorul conceptului de „sea power” 
care promova ideea că țara cu forțele navale cele mai 
puternice vor putea deține supremația. 

Alfred Thayer Mahan considera că nu este impor- 
tant să ocupi un teritoriu, ci să deții controlul asupra 
căilor de acces spre acesta. Astfel, teoria lui Mahan se 
apropie de teoria lui Nicholas John Spykman despre 
care am amintit mai sus, şi în care se observa importanța 
țărmurilor pentru un stat, faptul că deținerea controlului 
asupra acestora, duce la controlul asupra zonelor 
interioare lor. Deci, nu se mai pune problema cuceririi 
de teritorii, ci de controlare a zonelor spre ele. Aceasta 
este o viziune total diferită de cea a autorilor germani, 
care şi-au elaborat teoriile din punctul de vedere al 
expansiunii teritoriale. 

Tot Alfred Thayer Mahan mai spunea că, pentru a 
fi efectivă, puterea trebuie să fie însoţită de capacitatea 
de a proiecta puterea. Dacă Mahan promova conceptul 
de „sea power”, trebuie luat în considerare şi Alexander 
de Seversky (1894 —1974), născut în Tbilisi, Georgia, 
dar care a emigrat în America şi care a fost autorul 
teoriei puterii aeriene. De Seversky a fost unul dintre 
consilierii Guvernului SUA şi a reuşit să schimbe modul 
de gândire şi de ducere a războiului aerian în cel de-al 
doilea război mondial”. Prin cartea sa „Victory through 
Air Power“ (1942), Alexander de Seversky întrevede 
extensia globală a puterii aeriene. 


! http://en.wikipedia.org/wiki/Homer_Lea 

? http://idd.euro.ubbcluj.ro/interactiv/cursuri/LiviuTirau/ 
4.htm 

3? John KEEGAN, The American Civil War, Knopf, New 
York, 2009. p.272. 

* http:/Avww .hre.utexas.edu/multimedia/video/2008/wallace/ 
seversky_alexander_de.html 


Importanța geostrategică a Zonei Extinse a Mării Negre 


Trăsătura importantă a Mării Negre este aceea că 
se află situată la confluenţa, pe de o parte, a două religii, 
creştinismul şi islamismul şi, pe de altă parte, a şase 
popoare: Rusia, Ucraina, România, Bulgaria, Turcia şi 
Georgia, dintre care o mare putere contemporană, 
Rusia, şi două puteri regionale, Ucraina şi Turcia, îşi 
construiesc concepțiile strategice, politice şi economice 
ținând cont de această mare şi de spaţiul adiacent ei. 

Datorită plasării geografice, Marea Neagră a fost 
considerată, pentru o perioadă de timp, o mare închisă, 
care nu avea importanță strategică în războiul modern. 


Dar, odată cu declanşarea Războiului Crimeii din 
1853, care a durat până în 1856, dintre Imperiul Rus, pe 
de-o parte, şi o alianță a Regatului Unit al Marii 
Britanii, a Imperiului Francez, a Regatului Sardiniei şi a 
Imperiului Otoman, pe de altă parte”, a început să fie 
sesizată la nivel internaţional cât de importantă este 
zona Mării Negre mai ales că are legătură directă cu 
gurile Dunării şi, prin strâmtori, permite flotelor 
militare sau comerciale ale statelor riverane să intre sau 
să invadeze Marea Mediterană. 


Autorul este locotenent, desfăşurându-şi activitatea în cadrul Școlii de Aplicaţie pentru Forţele Aeriene. Acesta a 
absolvit Academia Forţelor Terestre „Nicolae Bălcescu” în 2005, apoi masterul „Relaţii internaționale. Sisteme de 


securitate”, la Universitatea „Lucian Blaga“ din Sibiu, Facultatea de Ştiinţe Politice, Relaţii Internaţionale şi 
Studii de Securitate în 2007, iar în anul 2010, cursul postuniversitar „Introducere în securitatea naţională”. 

În toamna anului 1941, Hitler deşi pornise ofensiva 
împotriva Moscovei, a hotărât că „cel mai important 
obiectiv care trebuie îndeplinit înainte de venirea iernii 
nu este capturarea Moscovei, ci cucerirea Crimeii şi a 
regiunii industriale şi miniere a Doneţului, precum şi 
întreruperea aprovizionării ruşilor cu petrol din 
Caucaz”. Chiar şi istoricul şi omul politic român 
Gheorghe I. Brătianu, considera că stăpânirea Crimeii 
însemna, de fapt, asigurarea controlului asupra Mării 
Negre: „Cine are Crimeea poate stăpâni Marea 
Neagră. Cine n-o are, n-o stăpâneşte”. 

Alte motive care au dus inevitabil la creşterea 
importanței Mării Negre mai sunt, în primul rând, 
creşterea importanţei comerciale a Dunării şi, în al 


doilea rând, descoperirea zăcămintelor petroliere din 
Marea Caspică. Acestea vor trebui transportate spre 
Europa şi spre întreaga lume, iar una dintre rutele 
principale este Marea Neagră. Dacă ne uităm la 
principalele rute de transport ale acestor bogății, ne 
apare limpede că portul rusesc Novorosiisk creşte foarte 
mult în importanţă. De aici, rutele de transport pot să 
urmeze direcții diferite: direct cu tancurile spre Bosfor 
şi Dardanele sau cu tancurile de petrol până în 
Constanţa. 


` http://ro.wikipedia.org/wiki/Războiul_ Crimeii. 
* Gheorghe I. BRĂTIANU, Chestiunea Mării Negre. Curs 
1941-1942, pp. 30-31. 


Prezența militară a Rusiei în Marea Neagră 


În Marea Neagră îşi manifestă prezența doi actori 
importanți care prin capabilitățile lor militare au un 
cuvânt greu de spus în arhitectură regională de 
securitate. Aceştia sunt Federația Rusă şi Turcia. Dacă 
vrem să extrapolăm la nivel ideologic şi să gândim 
dualist procesul de securitate în zona Mării Negre, ne 
permitem să spunem că există două forțe majore în 
această zonă şi anume NATO, reprezentat de Turcia, 
România, Bulgaria pe de o parte şi, pe de altă parte, 
Rusia cu sfera ei de influență în Ucraina şi regiunea 
autonomă Abhazia. Deşi Georgia are promisiuni de 
integrare de la NATO şi se bucură de susținerea SUA, 
României, Poloniei, Israelului şi a altor state, rămâne o 
regiune sensibilă, cu frământări interne serioase, cu 
probleme de suveranitate şi chiar neglijabilă din punctul 
de vedere al capabilităților militare în comparaţie cu 
Rusia, mai ales după august 2008. În zona Mării Negre, 
Rusia are importante facilități militare la Sevastopol şi, 
mai nou, şi în Abhazia. 

Sevastopol este port la Marea Neagră şi, în acelaşi 
timp, şi cel mai mare oraş al Republicii Autonome 
Crimeea, republică aflată în componenţa Ucrainei dar 
din aprilie anul acesta Viktor lanukovici actualul 
preşedinte al Ucrainei a semnat la Harkov, în estul 
Ucrainei, un acord împreună cu preşedintele rus 
Medvedev prin care Rusia are dreptul să îşi menţină 
facilitățile militare în zonă până în 2042, în schimbul 
unei reduceri de 30% a preţului pentru gazele naturale 
ruse livrate Kievului, o reducere considerată o parte din 
chiria plătită de Moscova pentru această bază. Acest 
acord era predictibil încă din mai 2008, când 
ambasadorul Rusiei la NATO, Dmitri Rogozin, afirma 
că: „Portul Sevastopol nu este un loc de staţionare a 
flotei Mării Negre, ci a fost conceput ca baza principală 
pentru flotă, iar oraşul este o parte indivizibilă a flotei 
şi nu ne vom retrage de aici pentru niciun motiv”. În 
timpul conflictului din august 2008, din Caucaz, Flota 
Rusiei din Marea Neagră a participat la operaţiunile 
împotriva Georgiei, generând dezaprobarea Kievului. 


Anul acesta în urma manevrelor extinse efectuate 
de către marina militară rusă în Marea Neagră, care au 
inclus simularea unor debarcări masive de trupe şi 
tehnică şi pe fondul anunţului privind achiziţionarea de 
către Moscova a patru nave de război franceze de tip 
„Mistral””, s-a provocat îngrijorarea oficialilor militari 
din statele riverane Mării Negre. 

„Mistral” poate transporta un desant de 900 de 
soldaţi într-un teatru de război similar celui din Marea 
Neagră, precum şi un batalion de tancuri sau mecanizat. 
Când este folosit în rolul de port-elicopter, „Mistral” 
poate transporta între 16 şi 35 de elicoptere de mai 
multe tipuri, inclusiv de atac, transport sau destinate 
luptei anti-navă sau antisubmarin. 

Comandantul Flotei Militare ruse, amiralul 
Vladimir Visoţki, a declarat că, dacă Federația Rusă ar 
fi dispus de o navă model „Mistral” în timpul 
conflictului cu Georgia, Flota militară rusă a Mării 
Negre şi-ar fi îndeplinit obiectivele în 40 de minute şi 
nu în 26 de ore, cum s-a întâmplat în timpul războiului 
din august 20088. 

Tot amiralul Vladimir Visoţki anunţa în august 
2010 că o instalaţie rusească de alimentare şi mente- 
nanță situată lângă Tartus un port sirian la Marea 
Mediterană, va fi modernizată pentru a putea primi, 
după 2012, nave grele de război, acest lucru confirmând 
declaraţiile preşedintelui rus, Dmitri Medvedev, care a 
declarat, în noiembrie 2009, că Rusia îşi va spori 
prezenţa navală în oceanele lumii. 

Anul acesta după ce preşedintele rus, Dmitri 
Medvedev, a efectuat o vizită surpriză, pe 8 august 
2010, în republica separatistă georgiană Abhazia”, 
pentru a marca un moment simbolic de împlinire a doi 
ani de la războiul din august 2008 dintre Rusia şi 
Georgia, comandantul Forţelor Aeriene Ruse, generalul 
colonel Alexander Zelin a declarat pe 11 august a.c., că 
Rusia a amplasat deja rachete de apărare antiaeriană, de 
tipul S-300 în Abhazia. Zelin nu a menţionat numărul şi 
tipul rachetelor S-300, poziţionate în Abhazia, însă, 

trebuie menţionat că versiunea modernă a acestora, 
numită S-300PMU1", are o rază de acţiune de 150 
kilometri}! şi poate intercepta rachete balistice şi 
avioane care zboară cu o viteză de până la 2,8 m/s, la 
joasă şi înaltă altitudine. 

La prima vedere, aducerea rachetelor S-300 în 
Abhazia în scop defensiv ne conduce la suspiciunea cu 
privire la faptul că dacă aceste rachete au un rol 
defensiv de ce nu au fost instalate la Novorossisk, la 
Krasnodar sau la Soci pe teritoriul Rusiei. De fapt, unii 
analişti? consideră că sistemul S-300 are rolul de a 
întări şi mai mult prezenţa militară a Federaţiei Ruse în 
Marea Neagră, pe fondul bătăliei din domeniul 
energetic şi al preconizatelor conducte. 

În timpul vizitei preşedintelui rus Dmitri 
Medvedev, în Abhazia, acesta a precizat că: „Vom 
dezvolta bune relaţii economice cu Abhazia, vom 
dezvolta relaţiile economice, dar şi relaţiile din sfera 
securităţii”. Tot în cadrul acelei vizite, Medvedev le-a 
amintit militarilor ruşi detaşaţi în Abhazia că: „misiunea 
voastră rămâne aceeaşi - trebuie să fiţi siguri că nimeni 
nu îşi bagă nasul aici. Vecinii trebuie să accepte 
independența Abhaziei şi tratatul nostru cu aceasta.” 

Agenţia RIA Novosti aminteşte că Rusia a semnat 
la începutul acestui an înțelegeri cu Osetia de Sud şi 
Abhazia, pentru stabilirea de baze militare permanente. 
Acestea sunt localizate în Gudauta, Abhazia şi în 
capitala Osetiei, Tskhinvali. 


În bază militară din Abhazia, după declaraţiilor 
oficialilor ruşi se află aproximativ 1.700 de militari, fără 
a fi luați în considerare grănicerii, plasați în subordinea 
serviciilor ruse de informaţii (FSB), tancuri T-62, 
transportoare amfibii blindate, sisteme de apărare 
antirachetă şi diferite tipuri de avioane. 

Dacă tot s-a amintit de Gudauta, se poate afirma că 
în această zonă, mai exact pe platoul continental al 
Mării Negre din dreptul oraşelor Gudauta şi Novy Afon, 
gigantul rusesc Rosneft va începe să caute petrol luând 
în seamă spusele liderului abhaz Serghei Bagapsh că 
zona „conţine rezerve de petrol semnificative”. 

Deşi prin acţiunile Moscovei în Abhazia şi Osetia 
de Sud se încalcă unele condiţii ale armistițiului dintre 
Rusia şi Georgia încheiat la 12 august 2008, cu 
medierea Uniunii Europene, partea rusă îşi continuă 
politica de forță. 


7 http://karadeniz-press.ro 

* http://karadeniz-press.ro 

” Bttp://en.rian.ru/photolents/20100809/160126007.html 
1 nttp:/Avww.globalsecurity.org/military/world/russia/s- 
300pmul.htm 

l http:/Awrww.roe.ru/cataloque/air def/air def _10-13.pdf 
2 nttp:/Avww.jurnalul.ro/stire-editorial/rusia-isi-ranjeste- 
rachetele-din-abhazia-552250.html 

5 http://en.rian.ru/exsoviet/20100808/160115702.html 
'“http://rww.evri.com 


PROPUNERE 


Y Este necesară o abordare teoretică aprofundată a subiectului Zonei Extinse a 
Mării Negre bazându-ne pe teoriile ştiinţifice ale specialiştilor în geostrategie. 


COLOCVIU STRATEGIC este o publicaţie a Centrului de Studii Strategice de Apărare şi Securitate ce include 
rezumate ale temelor de cercetare ştiinţifică, conferintelor, Simpozioanelor, seminariilor, meselor rotunde, opinii şi 
puncte de vedere ale unor personalități de marcă din armată şi societate, din țară şi Străinătate, implicate în cercetarea 


Ştiinţifică din domeniul Securităţii. 


Publicaţie realizată cu sprijinul Editurii şi Tipografiei 
Universității Naţionale de Apărare „Carol I” 
Tehnoredactare computerizată: Mirela ATANASIU 
Supliment al revistei IMPACT STRATEGIC 
ISSN: 1582-6511; B: 0162/36/2011 


Centrul de Studii Strategice de Apărare şi Securitate 
Sos. Panduri, nr. 68-72, Sector 5, Bucureşti 
Telefon: 021.3 19.56.04, Fax 021.319.55.93 
e-mail: cssas@unap.ro 


http/:cssas.unap.ro 


